open-index/open-wikipedia-markdown huggingface dataset:
Μαξιμιλιανός Ερρίκος της Βαυαρίας, αρχιεπίσκοπος

Ο **Μαξιμιλιανός-Ερρίκος**, γερμ. Maximilian-Heinrich (8 Οκτωβρίου 1621 - 3 Ιουνίου 1688) από τον Οίκο του Βίττελσμαπχ ήταν αρχιεπίσκοπος της Κολωνίας (1650-88), επίσκοπος του Χίλντεσχαϊμ και της Λιέγης (1650-88) και επίσκοπος του Μύνστερ (1683-88). 

## Βιογραφία
Ήταν γιος του Αλβέρτου και της Μεχτίλντε λαντγκραβίνας του Λόιχτενμπεργκ. Το 1650 διαδέχθηκε τον θείο του Φερδινάνδο ως αρχιεπίσκοπος της Κολωνίας και ως επίσκοπος του Χίλντεσχαϊμ και της Λιέγης. Σε όλη του τη σταδιοδρομία εργάστηκε υπέρ της Γαλλίας για τον περιορισμό της εξουσίας του Γερμανού βασιλιά και συμμετείχε στον Γαλλο-Ολλανδικό Πόλεμο, στην αντίθετη με τη Γερμανία μεριά.

## Πρόγονοι





## Αναφορές
 

Κατηγορία:Οίκος του Βίττελσμπαχ
Night in the Woods

Το ***Night in the Woods*** είναι βιντεοπαιχνίδι περιπέτειας για έναν παίκτη για Microsoft Windows, MacOS, Linux και PlayStation 4. Αναπτύχθηκε από το Infinite Fall, ένα στούντιο που ιδρύθηκε από τον σχεδιαστή παιχνιδιών Άλεκ Χολόκα και τον animator/εικονογράφο Σκοτ Μπένσον. Πρόκειται για ένα εξερευνητικό παιχνίδι επικεντρωμένο κυρίως στην ιστορία στην οποία οι παίκτες χειρίζονται μια γάτα που ονομάζεται Μέη, η οποία πρόσφατα αποχώρησε από το κολέγιο και επέστρεψε στον τόπο κατοικίας της για να βρει απροσδόκητες αλλαγές. Χρηματοδοτήθηκε από την πλατφόρμα Kickstarter, όπου τελικά κέρδισε πάνω από το 400% του στόχου της χρηματοδότησης ύψους 50.000$ δολαρίων ΗΠΑ.

Τον Δεκέμβριο του 2013, ο Χολόκα και ο Μπένσον, μαζί με τη συν-σεναριογράφο Bethany Hockenberry, κυκλοφόρησαν ένα συνοδευτικό παιχνίδι με τίτλο *Longest Night*. Τον Δεκέμβριο του 2014, κυκλοφόρησε ένα δεύτερο συμπληρωματικό παιχνίδι, με τίτλο *Lost Constellation*.

## Τρόπος παιχνιδιού
Ως η Μέη, οι παίκτες τρέχουν, πηδούν και μαθαίνουν άλλες μηχανικές που τους επιτρέπουν να εξερευνήσουν το Πόσουμ Σπρινγκς, μια πόλη που κατοικείται από ποικίλα ανθρωπόμορφα ζώα. Ο Μπένσον περιγράφει ότι οι βασικές ενέργειες για τον παίκτη είναι "να εξερευνήσει, να συνομιλήσει, να δει και να αγγίξει", ενώ ο Χολόκα περιγράφει την προσέγγισή τους περισσότερο ως "αφηγηματική". Οι παίκτες θα παίρνουν επίσης αποφάσεις που επηρεάζουν την πλοκή της ιστορίας, αν και ο Μπένσον είπε, "είναι  περισσότερο έτσι 'κάνεις παρέα με αυτό το άτομο;' Εντάξει, τέλεια. Το πρόσωπο αυτό μπορεί να μην σε γνωρίζει μέχρι το τέλος του παιχνιδιού, αλλά με αυτό το πρόσωπο με το οποίο κάνεις παρέα, θα βαλθείς να δεις τη δική του ιστορία."

## Πλοκή
Η Μέη, ένα μοναχοπαίδι, επέστρεψε στο σπίτι της στο Πόσουμ Σπρινγκς, όπου οι καιροί έχουν αλλάξει από το κλείσιμο των ανθρακωρυχείων. Τώρα που ζει στη σοφίτα των γονιών της, αποκαλύπτει ένα σκοτεινό μυστήριο που την οδηγεί στο κοντινό δάσος, αναγκάζοντάς την να αντιμετωπίσει ένα φρικτό μυστικό που κρύβει η πόλη εδώ και δεκαετίες, αφορώντας όχι μόνο το ορυχείο της πόλης αλλά και της πρόσφατης εξαφάνισης του παλιού της φίλου Κέισυ. Οι φίλοι της Μέη περιλαμβάνουν επίσης τη Μπία, έναν καπνιστή αλιγάτορα και τον παιδικό φίλο της Μέη τον Γκρεγκ, μια υπερκινητική αλεπού· και το αγόρι του, μια αρκούδα που ονομάζεται Άνγκους. Το Paste περιγράφει τα θέματα που καλύπτονται ως "ψυχική ασθένεια, κατάθλιψη, στασιμότητα των μεσαίων και κατώτερων τάξεων και τον αργό θάνατο μιας μικρής πόλης της Αμερικής."

## Παραπομπές


## Εξωτερικοί σύνδεσμοι
*

Κατηγορία:Βιντεοπαιχνίδια του 2017
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια με Unity
Κατηγορία:Βιντεοπαιχνίδια ανεπτυγμένα στον Καναδά
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια με ανθρωπόμορφους χαρακτήρες
Κατηγορία:Χαλοουίν μυθοπλασία
Λιμένας Λιτοχώρου Πιερίας

Ο **Λιμένας Λιτοχώρου** ή **Γρίτσα** είναι παραθαλάσσιος οικισμός και παραλία του του Δήμου Δίου-Ολύμπου. Πριν τη μεταρρύθμιση της τοπικής αυτοδιοίκησης του 2011 ήταν μέρος του καποδιστριακού Δήμου Λιτοχώρου. Σύμφωνα με την απογραφή του 2011 είχε πληθυσμό εννέα κατοίκων. Ως ξεχωριστός οικισμός αναφέρεται για πρώτη φορά το 1940 να απογράφεται στην κοινότητα Λιτοχώρου.

## Παραπομπές


Κατηγορία:Χωριά της περιφερειακής ενότητας Πιερίας
Πλάκα Λιτοχώρου

Η **Πλάκα** ή **Πλάκα Λιτοχώρου** είναι οικισμός του Δήμου Δίου-Ολύμπου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Λιτοχώρου. Η απογραφή του 2011 κατέγραψε 192 κατοίκους στο χωριό. Η Πλάκα είναι μέρος της κοινότητας του Λιτοχώρου.

## Παραπομπές


Κατηγορία:Χωριά της περιφερειακής ενότητας Πιερίας
Κατηγορία:Δήμος Δίου - Ολύμπου
Εγχείρηση επαναπροσδιορισμού φύλου

**Εγχείρηση επαναπροσδιορισμού φύλου** (αγγλ. SRS), επίσης γνωστή ως **εγχείρηση επιβεβαίωσης φύλου** (αγγλ. GAS), ή **εγχείρηση ευθυγράμμισης φύλου** (παλαιότερα γνωστή ως **εγχείρηση αλλαγής φύλου**), είναι η χειρουργική διαδικασία (ή διαδικασίες) μέσω των οποίων η σωματική εικόνα και λειτουργία των γεννητικών οργάνων ενός τρανς (ελλ. *διεμφυλικού*) ατόμου τροποποιούνται ώστε να ανταποκρίνονται στην ταυτότητα φύλου που βιώνει. Ως μορφή φυλομετάβασης, αποτελεί τμήμα της θεραπείας για τη δυσφορία φύλου στα τρανς άτομα. Παρόμοιες επεμβάσεις στα γεννητικά όργανα εφαρμόζονται επίσης σε ίντερσεξ άτομα (δηλαδή σε όσα γεννήθηκαν με γεννητικά όργανα και των δύο φύλων), κυρίως σε βρεφική ηλικία. 

Η Αμερικανική Εταιρεία Πλαστικής Χειρουργικής (ASPS) αναφέρεται στη διαδικασία ως Εγχείρηση Επιβεβαίωσης Φύλου. Στην ASPS «συγκαταλέγεται το 94% όλων των πιστοποιημένων πλαστικών χειρουργών στις Ηνωμένες Πολιτείες». Μία άλλη ορολογία για την επέμβαση είναι η *επέμβαση ανακατασκευής φύλου* και οι περισσότερο κλινικοί όροι *feminizing genitoplasty (θηλυκοποιητική γεννητοπλαστική), πεεκτομή, ορχεκτομή και αιδοιοπλαστική* για τις τρανς γυναίκες και *masculinizing genitoplasty (αρρενοποιητική γεννητοπλαστική), metoidioplasty και φαλλοπλαστική* για τους τρανς άνδρες.

Τα άτομα που υπόκεινται στην επέμβαση αναφέρονται συνήθως ως τρανσέξουαλ (που προέρχεται από το *trans* που σημαίνει «απέναντι», διαμέσου και του *sexual* που αναφέρεται στα χαρακτηριστικά του φύλου), αν και ο όρος αυτός θεωρείται ξεπερασμένος και υποτιμητικός από πολλά τρανς άτομα.

Η εγχείρηση επαναπροσδιορισμού φύλου θεωρείται αποτελεσματική ως θεραπεία της δυσφορίας φύλου από τους περισσότερους ιατρικούς οργανισμούς.

## Επίδραση στην ψυχική υγεία
Τα μακροπρόθεσμα αποτελέσματα της εγχείρησης επαναπροσδιορισμού φύλου στην ψυχική υγεία είναι δύσκολο μελετηθούν, κυρίως λόγω περιοριστικών παραγόντων όπως τα μικρά μεγέθη δειγμάτων, το ρίσκο αμεροληψίας, οι συγχυτικοί παράγοντες που μπορεί να επηρεάζουν τα αποτελέσματα των μελετών (π.χ. παράλληλη ψυχοθεραπεία), καθώς και τα ποσοστά εγκατάλειψης.

Οι περισσότερες έρευνες υποδεικνύουν βελτίωση στην ψυχική υγεία των τρανς ατόμων ύστερα από την επέμβαση. Πιο συγκεκριμένα, έχει παρατηρηθεί μείωση των ποσοστών αυτοκτονικού ιδεασμού, άγχους, κατάθλιψης, χρήσης ουσιών, και συμπτωμάτων δυσφορίας φύλου, καθώς και υψηλότερα επίπεδα ποιότητας ζωής και σωματικής ευχαρίστησης.

Τα ποσοστά μετάνοιας που παρατηρούνται ύστερα από την εγχείρηση είναι χαμηλά, περίπου 1%. Σύμφωνα με μία συστηματική ανασκόπηση, κύρια αίτια της μετάνοιας είναι η ανεπαρκής κοινωνική και οικογενειακή υποστήριξη ύστερα από την επέμβαση, αν και οι αιτίες γενικότερα ποικίλλουν, περιλαμβάνοντας επίσης αλλαγή στην ταυτότητα φύλου ή λανθασμένη διάγνωση, χειρουργικές επιπλοκές, καθώς και δυσκολίες στις ρομαντικές σχέσεις.

## Δείτε επίσης
*Ορμονοθεραπεία επιβεβαίωσης φύλου
*Φυλομετάβαση
*Δυσφορία φύλου

## Παραπομπές


Κατηγορία:Χειρουργικές επεμβάσεις
Κατηγορία:Transgender
Ντουρουνέβ Καντινεφέντι

Η **Ντουρουνέβ Καντινεφέντι** (Οθ. Τούρκικα:دورونيف أنثى) (Τούρκικα: *Dürrünev Kadınefendi*, 15 Μαρτίου 1835 - 4 Δεκεμβρίου 1895) ήταν η πρώτη σύζυγος του σουλτάνου Αμπντούλ Αζίζ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Baş Dürrünev Kadın Efendi Hazretleri***

## Βιογραφία
Η Ντουρουνέβ Καντινεφέντι γεννήθηκε στις 15 Μαρτίου 1835 στο Μπατούμι, και ήταν κόρη του Μαχμούτ Ντζιαπς-Ιπά και της συζύγου του Χαλιμέ Τσικοτουά. Το πραγματικό της όνομα ήταν Μελέκ. Είχε δυο αδελφές την Αϊσέ Κεμαλιφέρ Χανίμ (μητέρα της Τζαβιντάν Χανίμ, συζύγου του Ηγεμόνα Γιουσούφ Ιζζεντίν Εφέντι, ο οποίος ήταν γιος της Ντουρουνέβ) και την Αλιγιέ Χανίμ. Ήταν θεία της Ναζπερβέρ Καντινεφέντι, της τέταρτης συζύγου του σουλτάνου Μωάμεθ Ε΄, μέσω της αδελφής της Αλιγιέ. Η Ντουρουνέβ είχε μακριά ξανθά μαλλιά και μελί μάτια.

Σε ηλικία τριών ετών η Μελέκ και η μικρότερη αδελφή της, Αϊσέ μεταφέρθηκαν στην Κωνσταντινούπολη, όπου παραδόθηκαν στο αυτοκρατορικό χαρέμι. Εκεί η Σερβετσεζά Καντινεφέντι πήρε στην φροντίδα της τα δυο κορίτσια. Σύμφωνα με την παράδοση του παλατιού, η Μελέκ και η Αϊσέ μετονομάστηκαν σε Ντουρουνέβ και Κεμαλιφέρ και τους δόθηκε εξ ολοκλήρου τουρκική, μουσουλμανική και γαλλική εκπαίδευση στο χαρέμι του παλατιού Τοπ Καπί, σύμφωνα με το έθιμο της εποχής. Λαμβάνοντας την εκπαίδευσή της στο παλάτι, η Ντουρουνέβ, ήρθε σε επαφή με την τέχνη και γι' αυτό άρχισε να ζωγραφίζει σε σχετικά νεαρή ηλικία.

Η Ντουρουνέβ μεγάλωσε ως μια νεαρή κόπελα στο παλάτι Τοπ Καπί, και στην ηλικία των είκοσι ετών ο Ηγεμόνας Αμπντούλ Αζίζ, την πρόσεξε κατά την επίσκεψή του στο παλάτι Ντολμαμπαχτσέ. Ο Αμπντούλ Αζίζ ζήτησε το χέρι της Ντουρουνέβ από την Σερβετσεζά Καντινεφέντι. Αρχικά, αρνήθηκε να δώσει το χέρι της Ντουρουνέβ στον Αμπντούλ Αζίζ, αλλά τελικά η Σερβετσεζά συναίνεσε, και ο γάμος έγινε στις 20 Μαΐου 1856 στο παλάτι Ντολμαμπαχτσέ.

Ο Αμπντούλ Αζίζ καθαιρέθηκε από τους υπουργούς του στις 30 Μαΐου 1876 και πέθανε λίγες μέρες αργότερα, ενώ ολόκληρη η συνοδεία του φυλακίστηκε στο Παλάτι Φεριγιέ. Ο ανιψιός του Αμπντούλ Αζίζ, Μουράτ Ε΄ έγινε ο σουλτάνος και η οικογένειά του απελευθερώθηκε από φυλάκιση, αλλά συνέχισε να ζει στο παλάτι Φεριγιέ.

Η Ντουρουνέβ Καντινεφέντι πέθανε στις 4 Δεκεμβρίου 1895 στο Παλάτι Φεριγιέ. Είναι θαμμένη στο τάφο του Μαχμούτ Β΄ στην Κωνσταντινούπολη.

## Παιδιά
*Ηγεμόνας Γιουσούφ Ιζζεντίν Εφέντι (1857-1916)
*Σαλιχά Σουλτάν (1862-1942)
*Ηγεμόνας Μεχμέτ Σελίμ Εφέντι (1866-1867)

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κ.Α.Ο. Κορίνθου

Ο **Καλαθοσφαιρικός Αθλητικός Όμιλος Κορίνθου**, γνωστός και με τη σύντμηση **Κ.Α.Ο.Κ.**, είναι ελληνικό αθλητικό σωματείο που δραστηριοποείται με έδρα την πόλη της Κορίνθου, στην ομώνυμη περιφερειακή ενότητα. Επίσημο έτος ίδρυσής της είναι το 2015 και το έμβλημά της κοσμεί ένα πλάσμα της μυθολογίας, ο Πήγασος. Οι αθλητές του αγωνίζονται με χρώματα το κόκκινο και το λευκό. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων. Έδρα του είναι το Κλειστό Γυμναστήριο Κορίνθου.

## Ιστορική αναδρομή
### Ίδρυση

Ο Κ.Α.Ο. Κορίνθου είναι το αποτέλεσμα της σταδιακής ενοποίησης μικρότερων σωματείων της πόλης σε ενιαίο ισχυρότερο φορέα με στόχο τη διάκριση στις Εθνικές Κατηγορίες. Το 2011 πραγματοποιήθηκε η απορρόφηση του Πανιωνίου Κορίνθου (ίδρυση 2006) από τον Απόλλωνα Αρχαίας Κορίνθου (ίδρυση 1991). Το 2015 ο Απόλλων απορρόφησε και τον Παλαίμωνα Κορίνθου (ίδρυση 1970) δημιουργώντας το σύγχρονο σύλλογο.

### Θητεία στη Γ' Εθνική (2015 &#45; 2017)
Την αγωνιστική περίοδο 2015-16 ο Κ.Α.Ο.Κ. δήλωσε συμμετοχή στο Πρωτάθλημα της Γ' Εθνικής Κατηγορίας όπου αγωνιζόταν μέχρι πρότινος ο Απόλλων Αρχαίας Κορίνθου. Καθήκοντα πρώτου προπονητή διατήρησε τη χρονιά αυτή ο Δημήτρης Μανωλιτσάκης. Ο σύλλογος ολοκλήρωσε τις αγωνιστικές του υποχρεώσεις έχοντας συλλέξει 14 νίκες και 12 ήττες, καταλαμβάνοντας την 7η θέση στην τελική βαθμολογική κατάταξη.

### Περίοδοι σε εθνικές κατηγορίες

## Πρόσωπα





## Παραπομπές


## Εξωτερικοί σύνδεσμοι

* Κ.Α.Ο. Κορίνθου , επίσημος ιστότοπος του συλλόγου.
* 

Κατηγορία:Αθλητικοί σύλλογοι Κορινθίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 2015
Κατηγορία:Ιδρύσεις ομάδων καλαθοσφαίρισης το 2015
Ιταλικό πρωτάθλημα ποδοσφαίρου ανδρών 2017-18

Το **Ιταλικό πρωτάθλημα ποδοσφαίρου ανδρών 2017-18** είναι η 116η διοργάνωση της κορυφαίας ποδοσφαιρικής κατηγορίας ανδρών στην Ιταλία. Συνολικά, όπως κάθε χρόνο, συμμετέχουν 20 ομάδες (17 από το περσινό πρωτάθλημα και 3 που κέρδισαν την άνοδο από την 2η κατηγορία). Η Γιουβέντους κατέκτησε το πρωτάθλημα για 34η φορά.

## Ομάδες και τοποθεσίες

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Κορυφαίοι στις ασίστ

Εδώ βλέπετε ποιοι παίκτες έχουν δώσει τις περισσότερες ασίστ στο πρωτάθλημα.

## Πηγές
- Επίσημος ιστότοπος 
- Soccerway.com

## Παραπομπές


Κατηγορία:Σέριε Α
Μο Γιαν

Ο **Γκουάν Μογιέ** (17 Φεβρουαρίου 1955), γνωστός με το ψευδώνυμο **Μο Γιαν**, είναι Κινέζος λογοτέχνης, θεωρούμενος ένας από τους σπουδαιότερους της χώρας του. Τα πιο γνωστά του μυθιστορήματα είναι τα *[[Οι κόκκινοι αγροί]]* (1986) και *[[Οι μπαλάντες του σκόρδου]]* (1988), ενώ έχει γράψει και πολλά διηγήματα. Το 2012 βραβεύτηκε με το Νόμπελ Λογοτεχνίας και έγινε έτσι ο πρώτος συγγραφέας με κινεζική υπηκοότητα που τιμήθηκε με το βραβείο αυτό. Σύμφωνα με στατιστικά της UNESCO, ο Μο Γιαν είναι ο έκτος πιο μεταφρασμένος συγγραφέας της κινεζικής γλώσσας. Το στυλ του Γιαν έχει συγκριθεί με αυτό των Φραντς Κάφκα και Γκαμπριέλ Γκαρσία Μάρκες, ενώ ο ίδιος έχει δηλώσει ότι ο Γουίλιαμ Φώκνερ ήταν μεγάλη επιρροή.

Ωστόσο, ο Γιαν έχει δεχτεί σκληρή κριτική από συμπατριώτες του, μεταξύ των οποίων ο συγγραφέας Γιου Τζιέ.

## Σημειώσεις
**α.** Ο Γκάο Σιντζιάν είχε αποκτήσει τη γαλλική υπηκοότητα όταν βραβεύτηκε το 2000.

## Παραπομπές
 

Κατηγορία:Κινέζοι λογοτέχνες
Κατηγορία:Βραβευμένοι με Νόμπελ Λογοτεχνίας
Κατηγορία:Κινέζοι νομπελίστες
Ιωσήφ Κλήμης της Βαυαρίας, αρχιεπίσκοπος

Ο **Ιωσήφ Κλήμης**, (γερμανικά: *Joseph Clemens*, 5 Δεκεμβρίου 1671 - 12 Νοεμβρίου 1723) από τον Οίκο του Βίττελσμπαχ ήταν αρχιεπίσκοπος-εκλέκτορας της Κολωνίας (1688-1723).

## Βιογραφία
Ήταν ο δεύτερος επιζήσας γιος του Φερδινάνδου Μαρία της Βαυαρίας και της Ερριέτας Αδελαΐδας, κόρης του Βίκτωρα Αμεδαίου Α΄ της Σαβοΐας.

Από τους γονείς του προορίστηκε για εκκλησιαστική σταδιοδρομία. Έγινε αρχιεπίσκοπος της Κολωνίας το 1688, διαδεχόμενος τον εξάδελφο του πατέρα του Μαξιμιλιανό Ερρίκο. Τον διόρισε ο πάπας Ιννοκέντιος ΙΑ΄ και αυτό ήταν μία από τις αφορμές του Εννεαετούς Πολέμου. Αργότερα υπηρέτησε ως πρίγκιπας-επίσκοπος της Λιέγης, του Ρέγκενσμπουργκ, του Φράιζινγκ και του Χίλντεσχαϊμ.

Η αδελφή του Μαρία Άννα Βικτωρία παντρεύτηκε τον Λουδοβίκο των Βουρβόνων, γιο του Λουδοβίκου ΙΔ΄ της Γαλλίας. Ο Ιωσήφ Κλήμης ήταν προτεινόμενος γαμπρός στην Ελισάβετ Καρλόττα των Βουρβόνων, κόρη του Φιλίππου Α΄ της Ορλεάνης (αδελφού του Λουδοβίκου ΙΔ΄), αλλά αυτή αρνήθηκε και παντρεύτηκε τον Λεοπόλδο, Δούκα της Λωρραίνης.

Όπως και ο μεγαλύτερος αδελφός του Μαξιμιλιανός Β΄ Εμμανουήλ της Βαυαρίας, συμμάχησε με τη Γαλλία κατά τον Πόλεμο για την Ισπανική Διαδοχή. Αναγκάστηκε να διαφύγει από τη Βόννη το 1702, βρίσκοντας καταφύγιο στη γαλλική Αυλή. Ο πόλεμος μεταξύ της Γαλλίας και της Γερμανίας τελείωσε το 1714 με τη Συνθήκη της Βάδης, που αποκατέστησε τον Ιωσήφ Κλήμη. Απεβίωσε στη Βόννη και τάφηκε στον καθεδρικό της Κολωνίας. Τον διαδέχθηκε ο ανιψιός του Κλήμης Αύγουστος.

## Πρόγονοι





## Αναφορές


Κατηγορία:Οίκος του Βίττελσμπαχ
Φερδινάνδος Μαρία Ιννοκέντιος της Βαυαρίας, στρατηγός

Ο **Φερδινάνδος Μαρία Ιννοκέντιος** (γερμ. *Ferdinand Maria*, 5 Αυγούστου 1699 - 9 Δεκεμβρίου 1738) από τον Οίκο του Βίττελσμπαχ ήταν στρατάρχης της Αυστρίας.

## Βιογραφία
Ο *Φερδινάνδος Μαρία Ιννοκέντιος Μιχαήλ Ιωσήφ* γεννήθηκε στις Βρυξέλλες και ήταν ο δευτερότοκος επιζήσας γιος του Μαξιμιλιανού Β΄ Εμμανουήλ της Βαυαρίας και της Θηρεσίας Κυνεγόνδης Σομπιέσκι, κόρης του Ιωάννη Γ΄ της Πολωνίας.

Υπηρέτησε ως στρατηγός της Αυστρίας. Το 1738 προήχθη σε στρατάρχη.

Απεβίωσε στο Μόναχο το 1738 και τάφηκε στο Ναό των Θεατίνων.

## Οικογένεια
Νυμφεύτηκε το 1719 τη Μαρία Άννα των Βίττελσμπαχ, κόρη του Φιλίππου Γουλιέλμου Αυγούστου του Παλατινάτου-Νόιμπουργκ, και είχε τέκνα:
* Μαξιμιλιανός Φραγκίσκος Ιωσήφ 1720-1738.
* Κλήμης Φραγκίσκος ντα Πάουλα 1722-1770.
* Θηρεσία Εμμανουέλα 1723-1743.

Από μία εκτός γάμου σχέση με τη Μαρί Αντελαΐντε Φορτουνάτα, Κόμισσα του Ζπάουρ, είχε φυσικό τέκνο:
* (νόθος) Ιωσήφ Φερδινάνδος Μαρία 1718-1805, στρατηγός του Συντάγματος, Κόμης του Ζάλερν.

## Πρόγονοι





## Πηγές
* Johannes Erichsen and Katharina Heinemann (Hrsg.): Die Schlacht von Höchstädt. Brennpunkt Europas 1704, Jan Thorbecke, Ostfildern, 2004, ISBN 3-7995-0214-9

## Αναφορές


Κατηγορία:Οίκος του Βίττελσμπαχ
Κλήμης Φραγκίσκος ντε Πάουλα της Βαυαρίας

Ο **Κλήμης Φραγκίσκος ντε Πάουλα** (γερμ. *Clemens Franz de Paula*, 19 Απριλίου 1722 - 6 Αυγούστου 1770) του Οίκου του Βίττελσμπαχ ήταν πρίγκιπας της Βαυαρίας. 

## Βιογραφία
Ήταν ο δεύτερος γιος του Φερδινάνδου Μαρία Ιννοκεντίου, στρατάρχη της Αυστρίας, και της Μαρίας Άννας των Βίττελσμπαχ, κόρης του Φιλίππου Γουλιέλμου Αυγούστου του Παλατινάτου-Νόιμπουργκ. Ήταν εγγονός του Μαξιμιλιανού Β΄ Εμμανουήλ της Βαυαρίας.

## Οικογένεια
Νυμφεύτηκε το 1742 τη *Μαρία Άννα* Ιωσηφίνα Καρλόττα Αμαλία των Βίττελσμπαχ-Παλατινάτου, κόρη του Ιωσήφ Καρόλου του Παλατινάτου-Ζούλτσμπαχ. Απέκτησαν τέσσερα τέκνα που απεβίωσαν σύντομα μετά τη γέννησή τους:
* Μαρία (30 Σεπτεμβρίου 1748), θνησιγενής.
* γιος (31 Μαίου 1754), θνησιγενής.
* Μαρία Άννα (28 Ιανουαρίου 1755), θνησιγενής.
* γιος (23 Ιουνίου 1756), θνησιγενής.

## Πρόγονοι





## Παραπομπές σε πηγές

Κατηγορία:Οίκος του Βίττελσμπαχ
Αδέλα του Μω

Η **Αδέλα του Μω** ή **Αδέλα του Βερμαντουά** (*Adelaïde de Vermandois*, 934 - 982 ) ήταν Γαλλίδα ευγενής από τον Οίκο των Καρολιδών, κόρη του κόμη του Μω και στην συνέχεια μετά τον γάμο της με τον Γοδεφρείδο Α΄ του Ανζού κόμισσα του Ανζού.  
Η Αδέλα ήταν κόρη του Ροβέρτου κόμη του Μω και του Τρουά και της Αδελαΐδας του Σαλόν.

Με τον γάμο της με τον κόμη του Ανζού Γοδεφρείδο *με τον γκρι μανδύα* απέκτησε:  
* Φούλκων Γ΄.
* Ερμενγάρδη-Γκερμπέργκα, παντρεύτηκε τον Κόναν Α΄ της Βρετάνης.
* Γοδεφρείδος του Ανζού 971-977. 

## Παραπομπές


## Πηγές
* Bernard S. Bachrach, Fulk Nerra the Neo-Roman Consul, 987–1040 (Berkeley & Los Angeles: University of California Press, 1993)
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 1 (Marburg, Germany: Verlag von J. A. Stargardt, 1984)

Κατηγορία:Κόμισσες του Ανζού
Μεσόβουνο Κοζάνης

Το **Μεσόβουνο** είναι χωριό του νομού Κοζάνης σε υψόμετρο 840 μέτρα. Σύμφωνα με το σχέδιο Καλλικράτης αποτελεί την τοπική κοινότητα Μεσοβούνου που ανήκει στη δημοτική ενότητα Βερμίου του δήμου Εορδαίας (παλαιότερα στον καταργηθέντα δήμο Βερμίου) και έχει πληθυσμό 334 κατοίκους. Στο χωριό εγκαταστάθηκαν Πόντιοι πρόσφυγες της Μικρασιατικής Καταστροφής, με την ανταλλαγή πληθυσμών του 1923. Ανήκει στο δίκτυο των μαρτυρικών χωριών και πόλεων της Ελλάδας.

## Ολοκαυτώματα

Κατά τη διάρκεια της Κατοχής, το Μεσόβουνο υπέστη 2 φορές τα μαζικά αντίποινα των Γερμανών. Το πρώτο ολοκαύτωμα του Μεσόβουνου συντελέσθηκε την 23η Οκτωβρίου 1941. Σε αυτό κάηκε το χωριό και εκτελέστηκαν 142 (σύμφωνα με τους Γερμανούς) ή 165 (σύμφωνα με τους κατοίκους) Μεσοβουνιώτες. 

Στις 24 Απριλίου 1944, Γερμανοί, Τουρκμένιοι εθελοντές και Έλληνες δωσίλογοι συνεργάτες τους επέδραμαν στο χωριό, στα πλαίσια της επιχείρησης *Μαγιάτικη Καταιγίδα* (*Maigewitter*), την οποία είχε διατάξει ο Γερμανός διοικητής Καρλ Σύμερς. Τα θύματα ήταν 150 εκτελεσθέντες και το χωριό, τα σπίτια του οποίου είχαν ξαναχτίσει οι κάτοικοι μετά την επιστροφή τους το 1942, πυρπολήθηκε ξανά.

## Δείτε επίσης
* Σφαγή των Πύργων Κοζάνης

## Εξωτερικοί σύνδεσμοι
* Μεσόβουνο Κοζάνης: το Χωριό της Αντίστασης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Εορδαίας
Κατηγορία:Μαρτυρικά χωριά και πόλεις της Ελλάδας
Ισοψηφία (αποσαφήνιση)

Ο όρος **ισοψηφία** μπορεί να αντιστοιχεί στα παρακάτω θέματα:

* στην ψηφοφορία, ίσος αριθμός ψήφων μετά από καταμέτρηση αποτελεσμάτων
* Ισοψηφισμός, η πρακτική της αριθμολογίας με τα γράμματα του ελληνικού αλφαβήτου
Ιωσήφ Φερδινάνδος Μαρία του Ζάλερν

Ο **Ιωσήφ-Φερδινάνδος-Μαρία**, γερμ. *Joseph-Ferdinand-Maria* (1718 – 7 Δεκεμβρίου 1805) από τον Οίκο του Βίττελσμπαχ ήταν στρατηγός του Συντάγματος "Κόμης του Ζάλερν".

## Βιογραφία
Ήταν νόθος γιος του Φερδινάνδου-Μαρία-Ιννοκεντίου στρατάρχη της Αυστρίας και της ερωμένης του Μαρίας-Αδελαΐδας-Φορτουνάτας κόμισσας του Ζπάουρ. Ήταν ετεροθαλής αδελφός του Κλήμη-Φραγκίσκου ντε Πάουλα.

Ήταν κύριος του Γκέλτολφινγκ, κοντά στο Στράουμπινγκ. Κατά τη διάρκεια των Ναπολεοντίων Πολέμων, υπηρέτησε ως στρατηγός του πυροβολικού. Από το 1804 είχε το δικό του Σύνταγμα Πεζικού, το «Κόμης του Ζάλερν», που σχηματίστηκε από το Βασιλικό Βαυαρικό Σύνταγμα Πεζικού Νο 4 "βασιλιάς Γουλιέλμος της Βυρτεμβέργης".

Ως γενικός Διευθυντής για τη μουσική της Βαυαρικής Αυλής, ήταν προστάτης του Μότσαρτ. Το 1779 εκλέχθηκε ως πλήρες μέλος της *Βαυαρικής Ακαδημίας Επιστημών και Ανθρωπιστικών Σπουδών*. Ήταν έμπιστος φίλος του εξαδέλφου του Μαξιμιλιανού Γ΄ Ιωσήφ. Σε γνωστό πίνακα αναπαρίσταται δίπλα του, στο δωμάτιο ξυλογλυπτικής του ανακτόρου Νύμφενμπουργκ.

## Οικογένεια
Νυμφεύθηκε πρώτα τη Μαρία-Μεχτίλντις του Τέρρινγκ-Ζέελφελντ και είχε τέκνο:
* Μαξιμιλιανός του Ζάλερν.

Έπειτα έκανε δεύτερο γάμο, με την Ιωσηφίνα κόμισσα του Λα Ρόζε και είχε τέκνα:
* Γιοζέφα και
* Αδελαΐδα.

## Πρόγονοι





## Αναφορές
* Hans & Marga Rall: Die Wittelsbacher in Lebensbildern, Munich, 1986; ISBN 3-222-11669-5
* Hans & Erich Valentin, Eckehardt Nölle and Horst Stierhof: Die Wittelsbacher und ihre * Künstler in acht Jahrhunderten, Munich, 1980; ISBN 3-7991-6085-X
* Carl Eduard Vehse: Die Höfe zu Bayern, Leipzig, 1994; ISBN 3-378-00562-9
* Felix Joseph Lipowsky: Leben und Thaten des Maximilian Joseph, III, Munich, 1833

## Παραπομπές


Κατηγορία:Οίκος του Βίττελσμπαχ
Κλήμης Αύγουστος της Βαυαρίας

O **Κλήμης Αύγουστος** (γερμ. *Clemens August*, 17 Αυγούστου 1700 - 6 Φεβρουαρίου 1761) από τον Οίκο του Βίττελσμπαχ ήταν αρχιεπίσκοπος-εκλέκτορας της Κολωνίας.

## Βιογραφία
Γεννήθηκε στις Βρυξέλλες και ήταν ο τρίτος επιζήσας γιος του Μαξιμιλιανού Β΄ Εμμανουήλ της Βαυαρίας και της Θηρεσίας Κυνεγόνδης Σομπιέσκα, κόρης του Ιωάννη Γ΄ της Πολωνίας. Κατά τη διάρκεια του Πολέμου της Ισπανικής Διαδοχής η οικογένειά του διεσπάρη και για πολλά έτη ήταν σε κατ' οίκον περιορισμό στην Αυστρία· επανενώθηκε μόλις το 1715. 

Ο θείος του Ιωσήφ Κλήμης, αρχιεπίσκοπος της Κολωνίας, κανόνισε ο Κλήμης Αύγουστος να τοποθετηθεί στο Άλτεττινγκ, στην επισκοπή του Ρέγκενσμπουργκ και ως βοηθός-επίσκοπος του Μπέρχτεσγκαντεν. Σύντομα έλαβε την παπική έγκριση ως επίσκοπος του Ρέγκενσμπουργκ και αργότερα για την Κολωνία.

Ως αρχιεπίσκοπος της Κολωνίας ήταν εκλέκτορας του Γερμανού βασιλιά, πρίγκιπας-επίσκοπος του Μύνστερ, του Χίλντεσχαϊμ και του Οσναμπρύκ και μεγάλος Μάγιστρος του Τευτονικού Τάγματος. 

Κατά τη διάρκεια του Πολέμου για την Αυστριακή Διαδοχή ήταν κυρίως με το μέρος των Αψβούργων-Λωρραίνης και έστεψε προσωπικά τον αδελφό του Κάρολο Ζ΄ ως βασιλιά της Γερμανίας το 1742 στη Φρανκφούρτη. Έπειτα από τρία έτη ο αδελφός του απεβίωσε και ο Κλήμης Αύγουστος ξανά έκλινε προς την Αυστρία. Προϊόντος του χρόνου άλλαζε πιο συχνά συμμάχους μεταξύ Αυστρίας και Γαλλίας, λόγω της επιρροής των πρωθυπουργών του, που άλλαζαν συχνά απόψεις και λόγω μεγάλων δωρεών.

Απεβίωσε το 1761 στο Φέστουνγκ Έρενμπραϊτσταϊν. Ο αδελφός του Ιωάννης Θεόδωρος προσπάθησε να τον διαδεχθεί, αλλά ο πάπας Κλήμης Η΄ τον απέρριψε, διότι είχε μερικές αμφιβολίες για την ηθική του συμπεριφορά. Έτσι έληξε η 178 ετών κυριαρχία των Βίττελσμπαχ στην αρχιεπισκοπή της Κολωνίας. Με τη διαθήκη του άφηνε κληρονόμο τον επόμενο αρχιεπίσκοπο της Κολωνίας· ο ανιψιός του Μαξιμιλιανός Γ΄ Ιωσήφ της Βαυαρίας προσπάθησε να την προσβάλλει, αμφισβητώντας την στο Ανώτατο Εφετείο το 1767, αλλά απέτυχε.

## Πρόγονοι





## Πολιτιστική παρακαταθήκη
Ήταν προστάτης των Τεχνών: μεταξύ άλλων διέταξε την οικοδόμηση των ανακτόρων Αουγκούστουσμπουργκ και Φάλκενλουστ στο Μπρελ της βόρειας Ρηνανίας-Βεστφαλίας, που τώρα είναι στον κατάλογο μνημείων παγκοσμίου κληρονομιάς της ΟΥΝΕΣΚΟ. Επίσης έκτισε το Ναό του Αγ. Μιχαήλ στο Μπεργκ αμ Λάιμ στο Μόναχο. Ο Φλαμανδός πάππος του Λούντβιχ βαν Μπετόβεν ήταν μουσικός στη Βόννη κατά την αρχιερατεία του Κλήμη Αυγούστου.

## Οικογένεια
Από την μη νόμιμη σχέση του με την ερωμένη του Μέχτιλντ Μπρίον είχε κόρη:
* Άννα Μαρία τσου Λέβενφελντ, παντρεύτηκε τον εξάδελφό της Φραντς Λούντβιχ, Κόμη του Χόλσταϊν, νόθο γιο του Καρόλου Ζ΄.
** Μαξιμίλιαν Γιόζεφ, Κόμης του Χόλσταϊν, νυμφεύτηκε τη Μαρία Ιωσηφίνα, κόρη του Καρόλου-Αλβέρτου Β΄ του Χόενλοε-Βάλντενμπουργκ-Σίλλινγκσφυρστ.

## Αναφορές


Κατηγορία:Οίκος του Βίττελσμπαχ
Καμγιαράν

Το **Καμγιαράν **(περσικά: كامياران, Κουρδικά: کامیاران, επίσης εκλατινοποιείται ως **Kāmyārān**) είναι πόλη και πρωτεύουσα της Κομητείας Καμγιαράν στην επαρχία Κουρδιστάν στο Ιράν. Κατά την απογραφή του 2006 ο πληθυσμός της ήταν 46.760 άτομα, σε 11.186 οικογένειες.

## Παραπομπές


Κατηγορία:Πόλεις του Ιράν
Εσφαράγιεν

Το **Εσφαράγιεν **(περσικά: اسفراین, επίσης εκλατινοποιείται ως **Esfarāyen** και πρώην ως **Meyanābād**, **Mīānābād**, και **Mīyānābād**) είναι πόλη και η πρωτεύουσα της Κομητείας Εσφαράγιεν στην Επαρχία Βόρειου Χορασάν του Ιράν. Κατά την απογραφή του 2006 ο πληθυσμός της ανέρχονταν σε 60.372 άτομα, σε 17,334 οικογένειες.

Οι μεγαλύτερες εθνικές ομάδες του Εσφαράγιεν είναι οι Κούρδοι και οι Τατ.

Το Εσφαράγιεν είναι ένα από τα κομβικά σημεία για την κατοικία των Αρίων φυλών μετά την είσοδό τους στο Ιράν.

## Ετυμολογία
Σύμφωνα με το μεσαιωνικό Άραβα γεωγράφο Γιακούτ αλ-Χαμάουι, το αρχικό όνομα του Εσφαράγιεν ήταν το Ασμπαραγίν, το οποίο σημαίνει "φορείς ασπίδας".

## Ιστορία
Μετά την Ισλαμική κατάκτηση της Περσίας, το Εσφαράγιεν γνώρισε μια περίοδο μεγάλης ακμής, η οποία τελείωσε με την πτώση των Αβασιδών χαλιφάτο, όταν έπεσε θύμα επιθέσεων και ενδεχομένως καταστράφηκε, αλλά ξαναχτίστηκε.

Η πόλη ήταν σε μια εντελώς καταστροφική κατάσταση κατά τη βασιλεία του ηγεμόνα Εμπραχίμ Αφσάρ.

## Αθλητισμός
Στο Εσφαράγιεν διοργανώνεται το τουρνουά Μπατσοχέχ ή Κόστι Μπατσοχέχ για το Κόστι Παχλεβάνι (μια παραδοσιακή Ιρανική πάλη). Το τουρνουά διεξάγεται σε ανοιχτό χώρο.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Πόλεις του Ιράν
Ερρίκος ΙΓ΄ της Βαυαρίας

Ο **Ερρίκος ΙΓ΄**  (γερμ. *Heinrich XIII*, 19 Νοεμβρίου 1235 - 3 Φεβρουαρίου 1290) από τον Οίκο του Βίττελσμπαχ ήταν δούκας της Κάτω Βαυαρίας (1253-90). Είναι ο ιδρυτής του κλάδου της Κάτω Βαυαρίας.

## Βιογραφία
Ήταν ο δευτερότοκος γιος του Όθωνα Β΄ δούκα της Βαυαρίας και της Αγνής των Γουέλφων, κόρης του Ερρίκου Ε΄ παλατινού κόμη του Ρήνου.

Το 1253 απεβίωσε ο πατέρας του και μαζί με τον μεγαλύτερο αδελφό του, Λουδοβίκος Β΄ τον διαδέχθηκε από κοινού, αλλά το 1255 διαίρεσαν την κτήση, ενάντια στον νόμο. Ο Λουδοβίκος έλαβε την Άνω Βαυαρία και ο Ερρίκος ΙΓ΄ την Κάτω Βαυαρία: διέμενε στο Λάντσχουτ και το ίδιο έτος ξεκίνησε την οικοδόμηση του κάστρου Μπούργκχαουζεν.

Οι επίσκοποι της Βαυαρίας δυσαρεστήθηκαν με την παράνομη διαίρεση του δουκάτου και συμμάχησαν με τον Ότακαρ Β΄ Πρεμυσλιδών της Βοημίας το 1257. Ο Ότακαρ Β΄ εισέβαλλε στη Βαυαρία, αλλά οι αδελφοί δούκες κατάφεραν να τον απωθήσουν. Σπάνια οι δύο τους συμφωνούσαν· συνήθως διαπληκτιζόταν. Ο Ερρίκος ΙΓ΄ ήλθε σε διαμάχη με τον αρχιεπίσκοπο του Σάλτσμπουργκ και τον επίσκοπο του Πάσσαου. Κατά την αντιπαράθεση του Ροδόλφου Α΄ των Αψβούργων με τον Όττακαρ Β΄, ο Ερρίκος ΙΓ΄ άλλαξε στρατόπεδο πολλές φορές.

Κατά τη διακυβέρνησή του εφαρμόστηκαν οι Διατάξεις για την Ειρήνη, όπως αυτή που θεωρούσε ύποπτο όποιον τη νύχτα κυκλοφορούσε χωρίς φανάρι ή έφερε (τη μέρα ή τη νύχτα) σπαθί ή μαχαίρι και τον τιμωρούσε.

Απεβίωσε το 1290 και τον διαδέχθηκε ο πρωτότοκος Όθων Γ΄, που έγινε και βασιλιάς της Ουγγαρίας.

## Οικογένεια
Νυμφεύτηκε το 1250 την Ελισάβετ των Άρπαντ, κόρη του Μπέλα Δ΄ της Ουγγαρίας και της Μαρίας Λασκαρίνας και είχε τέκνα:
* Αγνή 1254-1315, μοναχή στην Κιστερκιανή μονή του Ζέλιγκενταλ.
* Ελισάβετ 1258-1314, μοναχή στην Κιστερκιανή μονή του Ζέλιγκενταλ.
* Όθων Γ΄ 1261-1312, δούκας της Κάτω Βαυαρίας.
* Σοφία π. 1264-1282, παντρεύτηκε τον Πόππο Η΄ κόμη του Χέννεμπεργκ.
* Αικατερίνη 1267-1310, παντρεύτηκε τον Φρειδερίκο-Τούτα των Βέττιν μαργράβο του Λάντσμπεργκ.
* Λουδοβίκος Γ΄ 1269-1296, συγκυβερνήτης δούκας της Κάτω Βαυαρίας μαζί με τον Όθωνα Γ΄.
* Στέφανος Α΄ 1271-1310, συγκυβερνήτης δούκας της Κάτω Βαυαρίας μαζί με τον Όθωνα Γ΄.

## Πρόγονοι





## Αναφορές


## Εξωτερικοί σύνδεσμοι

* Cawley, Charles, His listing along with his wife . The project "involves extracting and analysing detailed information from primary sources, including contemporary chronicles, cartularies, necrologies and testaments.", Medieval Lands database, Foundation for Medieval Genealogy
* Marek, Miroslav. "A listing of descendants of Otto I, Count of Scheyern, including Henry XIII and his children". Genealogy.EU.
* Arnold, Benjamin (2004). Power & Property in Medieval Germany Economic and Social Change 900-1300. New York: Oxford University Press. ISBN 978-0-19-927221-1.

Κατηγορία:Οίκος του Βίττελσμπαχ
Όθων Γ΄ της Βαυαρίας

Ο **Όθων Γ΄**, γερμ. Otto III (11 Φεβρουαρίου 1261 - 9 Νοεμβρίου 1312) από τον Οίκο του Βίττελσμπαχ ήταν δούκας της Άνω Βαυαρίας (1290-1312) και Α΄ ως βασιλιάς της Ουγγαρίας (1305-08) σε αντιπαράθεση με τον Κάρολο Α΄ των Καπετιδών-Ανζού.

## Βιογραφία
Γεννήθηκε στο Μπούργκχαουζεν και ήταν ο πρωτότοκος γιος του Ερρίκου ΙΓ΄ και της Ελισάβετ των Άρπαντ, κόρης του Μπέλα Δ΄ της Ουγγαρίας. 

Το 1290 απεβίωσε ο πατέρας του και τον διαδέχθηκε. Οι δύο μικρότεροι αδελφοί του Λουδοβίκος Γ΄ και Στέφανος Α΄ έγιναν συγκυβερνήτες στο δουκάτο. Το 1180 η Βαυαρία έχασε τη Στυρία στους Αψβούργους και ο Όθων Γ΄ προσπάθησε να την ανακτήσει. Έτσι συμμάχησε με τον Αδόλφο των Νασσάου της Γερμανίας εναντίον των Αψβούργων και πολέμησε στη μάχη του Γκέλλχαϊμ. Το 1301 του προσφέρθηκε το στέμμα της Ουγγαρίας, ως εγγονού του Μπέλα Δ΄ της Ουγγαρίας. Ο Βεγκέλσαος Γ΄ των Πρεμυσλιδών της Βοημίας, που ήταν βασιλιάς της Ουγγαρίας από το 1301, παραιτήθηκε το 1305 της αξίωσής του στο θρόνο υπέρ του Όθωνα Γ΄. 

Αυτός αποδέχθηκε τη θέση, αλλά ο Αλβέρτος Α΄ των Αψβούργων της Γερμανίας είχε αποκλείσει το δρόμο. Ο Όθων Γ΄ μεταμφιέστηκε σε έμπορο, πήγε στη Βούδα και στέφθηκε με το στέμμα της Ουγγαρίας στο Σβέκεσφεχερβαρ από δύο επισκόπους, λαμβάνοντας το όνομα Μπέλα Ε΄. Δεν μπορούσε να ισχυροποιήσει τη θέση του: ο άλλος διεκδικητής Λουδοβίκος Α΄ των Καπετιδών-Ανζού κατέλαβε φρούρια της βόρειας Ουγγαρίας (1306) και τη Βούδα (1307). Τότε ο Όθων Γ΄ επισκέφθηκε τον ισχυρό Λαδίσλοαο Γ΄ Καν βοεβόδα της Τρανσυλβανίας, που τον έπιασε και τον φυλάκισε. Στη Συνέλευση στο Ράκος οι μεγιστάνες ανακήρυξαν τον Κάρολο Α΄ βασιλιά· ο Λαδίσλαος Γ΄ ελευθέρωσε τον Όθωνα Γ΄ (1307), που εγκατέλειψε τη χώρα και παραιτήθηκε το 1308. 

Η ενασχόλησή του με την Ουγγαρία εξασθένησε τη θέση του στη Βαυαρία και προκάλεσε οικονομικά προβλήματα. Κατά την απουσία του 1305-08 την Κάτω Βαυαρία διοικούσε ο αδελφός του Στέφανος Α΄. 

Το 1310 ένας νέος πόλεμος με τους Αψβούργους κατέστρεψε το Μπούργκχαουζεν. Απεβίωσε το 1312 και τον διαδέχθηκε ο μόνος γιος του Ερρίκος ΙΕ΄ με συγκυβερνήτες του δύο εξαδέλφους του Ερρίκο ΙΔ΄ και Όθωνα Δ΄.

## Οικογένεια
Νυμφεύτηκε πρώτα το 1279 την Αικατερίνη των Αψβούργων, κόρη του Ροδόλφου Α΄ της Γερμανίας και έκαναν δύο τέκνα που απεβίωσαν το ίδιο έτος.

Ο Όθων Γ΄ έκανε δεύτερο γάμο το 1282, με την Αγνή των Πιαστ-Σιλεσίας-Γκλόγκουφ, κόρη του Ερρίκου Γ΄ δούκα του Γκλόγκουφ και είχε τέκνα:
* Αγνή 1310-1360.
* Ερρίκος ΙΕ΄ 1312-1333, δούκας της Βαυαρίας.

## Πρόγονοι




## Αναφορές


## Εξωτερικοί σύνδεσμοι
* Historisches Lexikon Bayerns: Ungarisches Königtum Ottos III. von Niederbayern, 1305–1307 (Sarah Hadry)
* 
* A listing of descendants of Otto I, Count of Scheyern, including Henry XIII and his children 

Κατηγορία:Οίκος του Βίττελσμπαχ
Ερρίκος ΙΕ΄ της Βαυαρίας

Ο **Ερρίκος ΙΕ΄** (γερμ. *Heinrich XV*, 28 Αυγούστου 1312 - 18 Ιουνίου 1333) ήταν δούκας της Κάτω Βαυαρίας (1312-1333).

## Βιογραφία
Ήταν ο μόνος γιος του Όθωνα Γ΄ δούκα της Κάτω Βαυαρίας και της Αγνής των Πιάστ, κόρης του Ερρίκου Γ΄ δούκα του Γκλογκάου/Γκλόγκουφ. Διέμενε στην αγαπημένη του κατοικία στο κάστρο Νάττερνμπεργκ. Γεννήθηκε δύο μήνες μετά που απεβίωσε ο πατέρας του και ήταν υπό την κηδεμονία του εξαδέλφου τού πατέρα του Λουδοβίκου Δ΄ Βίττεσλμπαχ της Γερμανίας. Έπειτα ήλθε σε ρήξη με τους συγκυβερνήτες εξαδέλφους του Ερρίκο ΙΔ΄ και Όθωνα Δ΄ με αποτέλεσμα να κυβερνά μόνο μερικές περιοχές, με πρωτεύουσα το Ντέγγενντορφ. Ήταν υποψήφιος για το στέμμα της Ουγγαρίας το 1327, αλλά δεν επέτυχε.

Απεβίωσε 21 ετών το 1333 άτεκνος και τον διαδέχθηκαν τα εξαδέλφια του Ερίκος ΙΔ΄ και Όθων Δ΄.

## Οικογένεια
Νυμφεύτηκε το 1327 την Άννα των Αψβούργων, κόρη του Φρειδερίκου Α΄ δούκα της Αυστρίας· δεν απέκτησε τέκνα.

## Πρόγονοι





## Παραπομπές


## Εξωτερικοί σύνδεσμοι
* 
* A listing of descendants of Otto I, Count of Scheyern, including Henry XIII and his children

Κατηγορία:Οίκος του Βίττελσμπαχ
Κατηγορία:Δούκες της Βαυαρίας
Λουδοβίκος Γ΄ της Βαυαρίας (1269-1296)

Ο **Λουδοβίκος Γ΄**, γερμ. Ludwig III (9 Οκτωβρίου 1269 - 9 Οκτωβρίου 1296) ήταν συγκυβερνήτης στο δουκάτο της Κάτω Βαυαρίας μαζί με τον πρωτότοκο αδελφό του Όθωνα Γ΄.

## Βιογραφία
Γεννήθηκε στο Λάντσουτ και ήταν ο δευτερότοκος γιος του Ερρίκου ΙΓ΄ δούκα της Κάτω Βαυαρίας και της Ελισάβετ των Άρπαντ, κόρης του Μπέλα Δ΄ της Ουγγαρίας. 

Το 1290 απεβίωσε ο πατέρας του και τον διαδέχθηκε ο πρωτότοκος Όθων Γ΄ με συγκυβερνήτες τα αδέλφια του Λουδοβίκο Γ΄ και Στέφανο Α΄. Ο Λουδοβίκος Γ΄ ήταν γνωστός για τη δαπανηρή Αυλή που διατηρούσε, πράγμα που οδήγησε σε αύξηση φόρων. 

Απεβίωσε άτεκνος το 1296.

## Οικογένεια
Νυμφεύτηκε την Ισαβέλλα, κόρη του Φρειδερίκου Γ΄ δούκα της Λωρραίνης· δεν απέκτησαν απογόνους. 

## Πρόγονοι





## Παραπομπές


Κατηγορία:Οίκος του Βίττελσμπαχ
Κατηγορία:Δούκες της Βαυαρίας
Φερνάντο Γκαλέτο

Ο **Φερνάντο Γκαλέτο** (ισπαν. Fernando Galetto) είναι πρώην ποδοσφαιριστής γεννημένος στις 13 Απριλίου του 1971 στην πόλη Μόντε Κρίστο της Κόρντομπα στην Αργεντινή. Αγωνιζόταν ως αμυντικός μέσος.

## Καριέρα
Ξεκίνησε την καριέρα του το 1990 από τη Ράσινγκ ντε Κόρδοβα και εν συνεχεία το 1992 μεταπήδησε στην Κλουμπ Ατλέτικο Ταγιέρες της Κόρντομπα. Επόμενος σταθμός της καριέρας του το 1993 ήταν η Κλουμπ Ατλέτικο Λανούς για ένα έτος.
Για τα επόμενα 5 έτη αγωνίστηκε στη Σαν Λορένσο ντε Αλμάγρο με την οποία αναδείχθηκε Πρωταθλητής Κλαουζούρα για το 1995. Την ίδια χρονιά κλήθηκε για να αγωνιστεί ως διεθνής με την εθνική ομάδα της Αργεντινής.

Το 1999 μεταγράφηκε στον Παναθηναϊκό με τη φανέλα του οποίου διακρίθηκε τόσο στην Ελλάδα όσο και στους ευρωπαϊκούς αγώνες για το κύπελλο ΟΥΕΦΑ και το Τσάμπιονς Λιγκ. Η προσφορά του υπήρξε ουσιαστική και σταθερή για το Παναθηναϊκό καθώς αγωνίστηκε σε μια θέση που μοιράστηκε με αθλητές όπως ο Πάολο Σόουζα και ο Άγγελος Μπασινάς. Σημείωσε 2 γκολ με τον Παναθηναϊκό ενάντια στον Ολυμπιακό και τη Λα Κορούνια ενώ τροφοδότησε τον Γιώργο Νασίοπουλο ώστε να σημειώσει το γκολ που έδωσε μια νίκη αναγκάια για την πρόκριση απέναντι στο Αμβούργο στους ομίλους του Τσάμπιονς Λιγκ ενώ αγωνίστηκε επάξια στην επικράτηση επί της Γιουβέντους με 3-1 αντικαθιστώντας τον Πάολο Σόουζα.

Το 2002 επέστρεψε στην Αργεντινή για να αγωνιστεί εκ νέου στην Κλουμπ Ατλέτικο Λανούς για ένα έτος και την επόμενη χρονιά φόρεσε ξανά τη φανέλα της Ράσινγκ ντε Κόρδοβα με την οποία ολοκλήρωσε την καριέρα του το 2004.

## Εξωτερικοί σύνδεσμοι
*  Argentine Primera statistics
* 
* Ο Φερνάντο Γκαλέτο στο SPORT 24

Κατηγορία:Ποδοσφαιριστές Εθνικής Αργεντινής
Κατηγορία:Αργεντινοί προπονητές ποδοσφαίρου
Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ιωάννης Θεόδωρος της Βαυαρίας

Ο **Ιωάννης-Θεόδωρος**, γερμ. Johann-Theodor (3 Σεπτεμβρίου 1703 - 27 Ιανουαρίου 1763) από τον Οίκο του Βίττελσμπαχ ήταν καρδινάλιος, πρίγκιπας-επίσκοπος του Ρέγκενσμπουργκ, του Φράιζινγκ και της Λιέγης.

## Βιογραφία
Ήταν ο τέταρτος επιζήσας γιος του Μαξιμιλιανού Β΄ Εμμανουήλ εκλέκτορα της Βαυαρίας και της Θηρεσίας-Κουνεγούντας Σομπιέσκι, κόρης του Ιωάννη Γ΄ της Πολωνίας. Σπούδασε στο Πανεπιστήμιο του Ίνγκολστατ στη Βαυαρίας και στο Πανεπιστήμιο της Σιένα.

Εκλέχθηκε επίσκοπος του Ρέγκενσμπουργκ από το Σύλλογο του καθεδρικού το 1719, 15 ετών. Η παπική επιβεβαίωση ήλθε δύο έτη μετά. Επίσης εκλέχθηκε βοηθός-επίσκοπος του Φράιζινγκ από το Σύλλογο του καθεδρικού το 1723 και τρία έτη έλαβε την παπική έγκριση, με την άδεια να κρατήσει και την προηγούμενη θέση του.

Χειροτονήθηκε υποδιάκονος το 1724 και ιερέας το 1730. Το 1730 έλαβε παπική άδεια να χειροτονηθεί επίσκοπος πριν την επιτρεπόμενη ηλικία (ήταν μόνο 27 ετών). Η τελετή έγινε στο καθεδρικό του Μύνστερ από τον τριτότοκο αδελφό του Κλήμη-Αύγουστο αρχιεπίσκοπο της Κολωνίας και δύο επισκόπους.

Το 1743 έγινε καρδινάλιος-ιερέας από τον πάπα Βενέδικτο ΙΔ΄, αλλά το όνομά του κρατήθηκε in pectore (στο στήθος, στην καρδιά) και δεν ανακοινώθηκε πριν το 1746, οπότε έλαβε τη θέση του καρδιναλίου στο Σαν Λορέντσο ιν Πανίσπερνα της Ρώμης. Το 1744 εκλέχθηκε πρίγκιπας-επίσκοπος της Λιέγης από τον σύλλογο του καθεδρικού και ο πάπας το ενέκρινε 20 ημέρες μετά, με την άδεια να κρατήσει και τις προηγούμενες επισκοπές.

Δεν συμμετείχε στο Σύλλογο των καρδιναλίων (Conclave) του 1758. Ήταν ο τελευταίος επίσκοπος της Λιέγης από τον Οίκο των Βίττελσμπαχ. Το 1761 απεβίωσε ο αδελφός του και διεκδίκησε την αρχιεπισκοπή της Κολωνίας, αλλά ο πάπας Κλήμης Η΄ απέρριψε το αίτημα, διότι είχε μερικές αμφιβολίες για την ηθική του συμπεριφορά.

Ήταν γνωστός ως σπουδαίος κυνηγός, προστάτης της μουσικής -έπεζε βιολοντσέλο- και του θεάτρου. Διατηρούσε μία εξαίρετη Αυλή στη Λιέγη. Λέγεται ότι είχε σχέσεις με διάφορες γυναίκες· ήταν αγαπητός στην επισκοπή. Υπέφερε από άσθμα και φυματίωση και ο ιατρός του ισχυριζόταν ότι προέρχονται από ατμούς άνθρακα. Πήγαινε στη Γερμανία τακτικά διακοπές για να βελτιωθεί η υγεία του, όμως αυτή δεν έφτιαξε.

Απεβίωσε το 1763 στη Λιέγη (τώρα στο Βέλγιο) και τάφηκε στον καθεδρικό του Αγ. Λάμπερτ της Λιέγης, ενώ η καρδιά του τοποθετήθηκε στο παρεκκλήσιο της Χάριτος στο ναό της Παναγίας του Άλτεττινγκ.

## Πρόγονοι





## Αναφορές


## Πηγές
* A. De Bryun, Anciennes houillères de la région liégeoises, Dricot, Liège, 1988. (ISBN 2-87095-056-X)

Κατηγορία:Οίκος του Βίττελσμπαχ
Σκονάκι

μικρογραφία|Παράδειγμα κρυφών σημειώσεων σε σκονάκι|300x300εσ

Ως **σκονάκι** αναφέρονται οι γραπτές σημειώσεις συνήθως πάνω σε μικρό κομμάτι χαρτιού ή άλλη επιφάνεια με σκοπό την κρυφή χρήση του κατά την διάρκεια εξέτασης.

## Ιστορία
Ετυμολογικά η λέξη προκύπτει από την χρήση μικρών κομματιών χαρτιού τα οποία χρησιμοποιούνταν για την φύλαξη φαρμάκων ή ναρκωτικών ουσιών υπό την μορφή σκόνης, κάτι που συνηθίζονταν αρκετά κατά τα παλαιότερα χρόνια η λέξη ωστόσο παρέμεινε με την έννοια των κρυφών σημειώσεων.

## Σε άλλες γλώσσες
Το σκονάκι έχει την δική του ξεχωριστή απόδοση ανάλογα με την κάθε γλώσσα.

## Παραδείγματα

Spicker trinkflasche.jpg|Σκονάκι κρυμμένο σε κουτάκι χυμού
Spickzettel im Kaugummi.jpg|Σκονάκι κρυμμένο σε περιτύλιγμα σοκολάτας
Spickzettel im Kugelschreiber 2.JPG|Σκονάκι κρυμμένο σε στυλό
Stammtisch 0510 spickzettel.jpg|με την αγγλική έννοια του *cheat sheet* ως σύντομες σημειώσεις αναφοράς, χωρίς να σχετίζεται με κρυφές σημειώσεις


## Παραπομπές



Κατηγορία:Λέξεις
Κατηγορία:Μαθητική κουλτούρα
Στέφανος Α΄ της Βαυαρίας

Ο **Στέφανος Α΄** (γερμ.: *Stephan Ι*, 14 Μαρτίου 1271 - 10 Δεκεμβρίου 1310) από τον Οίκο του Βίττελσμπαχ ήταν συγκυβερνήτης στο δουκάτο της Κάτω Βαυαρίας μαζί με τον πρωτότοκο αδελφό του Όθωνα Γ΄.

## Βιογραφία
Γεννήθηκε στο Λάντσχουτ και ήταν ο τρίτος γιος του Ερρίκου ΙΓ΄, δούκα της Κάτω Βαυαρίας και της Ελισάβετ των Άρπαντ, κόρης του Μπέλα Δ΄ της Ουγγαρίας.

Η μητέρα του έφερε το όνομα *Στέφανος* στον Οίκο των Βίττελσμπαχ· ήταν το όνομα του αδελφού της Στεφάνου Ε΄ της Ουγγαρίας. Ο πατέρας του απεβίωσε το 1290 και τον διαδέχθηκε ο πρωτότοκος Όθων Γ΄ με συγκυβερνήτες τους αδελφούς του Λουδοβίκο Α΄ και Στέφανο Α΄.

Για να μειώσει την επιρροή των Βίττελσμπαχ, ο Πάπας Νικόλαος Ε΄ αρνήθηκε την εκκλησιαστική σταδιοδρομία στο Σάλτσμπουργκ του Στεφάνου Α΄, έτσι έμεινε συγκυβερνήτης του πρωτότοκου αδελφού του, Όθωνα Γ΄. Το 1296 απεβίωσε ο Λουδοβίκος Γ΄ άτεκνος. Κατά την απουσία του Όθωνα Γ΄ στην Ουγγαρία, όπου ήταν βασιλιάς της το 1305-08, ο Στέφανος Α΄ ήταν μόνος κυβερνήτης στην Κάτω Βαυαρία. Ήταν εχθρός των Αψβούργων και απεβίωσε κατά τον πόλεμο εναντίον του Φρειδερίκου Α΄ των Αψβούργων δούκα της Αυστρίας το 1310.

## Οικογένεια
Νυμφεύτηκε το 1299 τη Γιούτα/Ιουδήθ των Πιάστ, κόρη του Μπόλκο Α΄, δούκα του Λβόβεκ, Γιάβορ, κ.ά. και είχε επιζώντα τέκνα:
* Βεατρίκη 1302-1360, παντρεύτηκε τον Ερρίκο Γ΄, κόμη της Γκορίτσια.
* Ερρίκος ΙΔ΄ 1305-1339, δούκας της Κάτω Βαυαρίας.
* Ελισάβετ 1306-1330, παντρεύτηκε τον Όθωνα των Αψβούργων, δούκα της Αυστρίας.
* Όθων Δ΄ 1307-1334, συγκυβερνήτης της Κάτω Βαυαρίας, πρώτα του εξαδέλφου του Ερρίκου ΙΕ΄ και έπειτα του αδελφού του, Ερρίκου ΙΔ΄.

## Πρόγονοι





## Εξωτερικοί σύνδεσμοι
*
*

## Αναφορές


Κατηγορία:Οίκος του Βίττελσμπαχ
Τορμπάτ-ε Χεϊνταριγιέχ

Το **Τορμπάτ-ε Χεϊνταριγιέχ **(περσικά: تربت حيدريه‎‎, επίσης εκλατινοποιείται ως Torbat-e Ḩeydarīyeh και είναι επίσης γνωστή ως Τορμπάτ-ε Χεϋνταρί, Τουρμπάτ-ι-Χαϊνταρί και Τουρμπέτ-ι-Χαϊνταρί) είναι πόλη και πρωτεύουσα της Κομητείας Τορμπάτ-ε Χεϊνταριέχ στην Επαρχία Ραζαβί Χορασάν του Ιράν. Κατά την απογραφή του 2006 ο πληθυσμός της πόλης ανερχόταν στα 119.390 άτομα, σε 31.869 οικογένειες.

Το όνομα Τορμπάτ στα περσικά σημαίνει *τόπος Ταφής. *Έτσι σι το όνομα της πόλης σημαίνει *Τόπος Ταφής του Χεϋντάρ *και έχει ονομαστεί προς τιμήν του Κοτμποντίν Χεϋντάρ, ενός σουφιστή μυστικιστή του οποίου ο τάφος βρίσκεται στην καρδιά της πόλης. 

Στην αρχαιότητα η πόλη ήταν γνωστή ως **Ζαβέχ **και τον 19ο αιώνα ήταν γνωστή ως Τορμπάτ-ε Ισάκ Χαν ή Τορμπάτ-ε Ισά Χαν, προς τιμήν του Ισάκ Χαν Καράεϊ, τον ισχυρό επικεφαλής των ντόπιων Τούρκων Καράι που κυβέρνησε ως ημιαυτόνομος κυβερνήτης του Τορμπάτ-ε Χεϊνταριγιέχ και του Χαφ από το 1801 μέχρι το 1816.  Η πόλη βρίσκεται στο κέντρο της επαρχίας Χορασάν του Ιράν. Η πόλη είναι γνωστή για τις περιοχές Ζαφαράν, και κατατάσσεται πρώτη παγκοσμίως στην παραγωγή σαφράν ή ζαφαράν στα περσικά. 
Αρχείο:Saffronfarm-860808.jpg|Συγκομιδή σαφράν, Τορμπάτ-ε Χεϊνταριγιέχ, Ιράν


## Αξιοσημείωτοι άνθρωποι
* Λαλέχ Εσκαντάρι, γεννηθείσα το 1975 στο Τορμπάτ-ε Χεϊνταριγιέχ, Ιρανή ηθοποιός
* Ρέζα Ράφι, γεννημένος τον Αύγουστο του 1968, Ιρανός συγγραφέας, σατιριστής, δημοσιογράφος και παρουσιαστής
* Σάιντ Σοχεϊλί, γεννημένος το 1959 στο Τορμπάτ-ε Χεϊνταριγιέχ, Ιρανός σκηνοθέτης και σεναριογράφος
* Σεταρέχ Εσκανταρί, γεννηθείσα στις 15 Ιουνίου 1974 στο Τορμπάτ-ε Χεϊνταριγιέχ, Ιρανή ηθοποιός

## Παραπομπές


## Πηγές
* Tarikh-e Torbat-e Heydarieh: ba tekiye be naqshe Ishaq Khan Qaraei, Mohammad Qaneyi 
* 

## Εξωτερικοί σύνδεσμοι
* 

Κατηγορία:Πόλεις του Ιράν
Ιωάννης Α΄ της Βαυαρίας

Ο **Ιωάννης Α΄** o *Παις* (γερμ.: *Johann I das kind*, 29 Νοεμβρίου 1329 - 20 Δεκεμβρίου 1340) από τον Οίκο του Βίττελσμπαχ ήταν δούκας της Κάτω Βαυαρίας (1339-1340).

## Βιογραφία
Ήταν ο μόνος γιος του Ερρίκου ΙΔ΄ δούκα της Κάτω Βαυαρίας και της Μαργαρίτας τού Οίκου Λουξεμβούργου, κόρης τού Ιωάννη της Βοημίας.

Το 1339 απεβίωσε ο πατέρας του και τον διαδέχθηκε 10 ετών. Έπειτα από ένα έτος απεβίωσε· η μητέρα του επέστρεψε στη Βοημία. Ήταν ο τελευταίος απόγονος του κλάδου της Κάτω Βαυαρίας και τον διαδέχθηκε ο συγγενής τού Λουδοβίκος Δ΄ δούκας της Άνω Βαυαρίας και βασιλιάς της Γερμανίας.

## Οικογένεια
Νυμφεύτηκε την Άννα των Βίττελσμπαχ, κόρη του Λουδοβίκου Δ΄ δούκα της Άνω Βαυαρίας και βασιλιά της Γερμανίας· δεν απέκτησαν απογόνους.

## Πρόγονοι





## Παραπομπές


## Εξωτερικοί σύνδεσμοι
* 
* A listing of descendants of Otto I, Count of Scheyern, including Henry XIII and his children

Κατηγορία:Οίκος του Βίττελσμπαχ
Ερρίκος ΙΔ΄ της Βαυαρίας

Ο **Ερρίκος ΙΔ΄** (γερμ. *Heinrich XIV*, 29 Σεπτεμβρίου 1305 – 1 Σεπτεμβρίου 1339) από τον Οίκο του Βίττελσμπαχ ήταν δούκας της Κάτω Βαυαρίας (1310-39).

## Βιογραφία
Γεννήθηκε στο Λάντσουτ και ήταν ο πρωτότοκος γιος του Στεφάνου Α΄ συγκυβερνήτη της Κάτω Βαυαρίας και της Γιούτας των Πιάστ, κόρης του Μπόλκο Α΄ δούκα της Σβίντνικα. Νεότερος αδελφός του ήταν ο Όθων Δ΄.

Το 1310 απεβίωσε ο πατέρας τους και ο Ερρίκος ΙΔ΄ και ο Όθων Δ΄, που ήταν 5 και 3 ετών αντίστοιχα, τέθηκαν υπό την κηδεμονία του εξαδέλφου τού πατέρα τους Λουδοβίκου Δ΄ Βίττελσμπαχ της Γερμανίας. Υποστήριξε τον Λουδοβίκο Δ΄ εναντίον του Φρειδερίκου Α΄ των Αψβούργων δούκα της Αυστρίας. Ήταν υποψήφιος για τον θρόνο της Γερμανίας, όταν ο Λουδοβίκος Δ΄ σκέφθηκε να παραιτηθεί το 1333, που όμως τελικά δεν παραιτήθηκε.

Συγκρούστηκε με τον αδελφό του Όθωνα Δ΄ και τον εξάδελφό του Ερρίκο ΙΕ΄ δούκα της Βαυαρίας, προσπαθώντας να διαιρέσει την Κάτω Βαυαρία. Ο Λουδοβίκος Δ΄ δυσαρεστήθηκε και συμμάχησε με τον πεθερό τού Ερρίκου ΙΔ΄, τον Ιωάννη Α΄ της Βοημίας. Ο Ερρίκος ΙΔ΄ συμφιλιώθηκε με τον Λουδοβίκο Δ΄ το 1339. Λίγους μήνες μετά απεβίωσε από λέπρα και τον διαδέχθηκε ο μόνος γιος του Ιωάννης Α΄.

## Οικογένεια
Νυμφεύθηκε το 1328 τη Μαργαρίτα τού Οίκου τού Λουξεμβούργου, κόρη του Ιωάννη της Βοημίας και είχε επιζόν τέκνο:
* Ιωάννης Α΄ 1329-1340, δούκας της Κάτω Βαυαρίας.

Από μία μη νόμιμη σχέση είχε ένα φυσικό τέκνο:
* (νόθος) Έμπερχαρντ.

## Πρόγονοι





## Παραπομπές


## Εξωτερικοί σύνδεσμοι

*
*
*A pedigree of him

Κατηγορία:Οίκος του Βίττελσμπαχ
Κατηγορία:Δούκες της Βαυαρίας
Όθων Δ΄ της Βαυαρίας

Ο **Όθων Δ΄**, γερμ. Otto IV (29 Νοεμβρίου 1329 - 20 Δεκεμβρίου 1340) από τον Οίκο του Βίττελσμπαχ ήταν συγκυβερνήτης της Κάτω Βαυαρίας, πρώτα του εξαδέλφου του Ερρίκου ΙΕ΄ και έπειτα του πρωτότοκου αδελφού του Ερρίκου ΙΔ΄.

## Βιογραφία
Ήταν ο δευτερότοκος γιος του Στεφάνου Α΄ συγκυβερνήτη της Κάτω Βαυαρίας και της Γιούτας των Πιάστ, κόρης του Μπόλκο Α΄ δούκα της Σφιντνίτσα. Μεγαλύτερος αδελφός του ήταν ο Ερρίκος ΙΔ΄.

Το 1310 απεβίωσε ο πατέρας του και τον διαδέχθηκαν, ως συγκυβερνήτες της Κάτω Βαυαρίας, ο Ερρίκος ΙΔ΄ και ο Όθων Δ΄. Από το 1312 ήταν συγκυβερνήτες του εξαδέλφου τους Ερρίκου ΙΕ΄ δούκα της Κάτω Βαυαρίας. Ο φιλόδοξος αδελφός του Ερρίκος ΙΔ΄ θέλησε τη διαίρεση του δουκάτου και προκάλεσε πόλεμο. Έτσι το 1331 η Κάτω Βαυαρία διαιρέθηκε μεταξύ των τριών και ο Όθων Δ΄ έλαβε το Μπούργκχαουζεν, το Τράουνσταϊν, κ.ά.

Το 1333 απεβίωσε ο Ερρίκος ΙΕ΄ και τον διαδέχθηκε ο εξάδελφός του Ερρίκος ΙΔ΄ ως δούκας και ο Όθων Δ΄ ως συγκυβερνήτης. Ο Όθων Δ΄, που απεχθανόταν τον αδελφό του, έκανε τον εξάδελφο τού πατέρα τους Λουδοβίκο Δ΄ της Γερμανίας κληρονόμο με διαθήκη του. Απεβίωσε το 1334, χωρίς επιζόν τέκνο.

## Οικογένεια
Νυμφεύτηκε την Ριχάρντις, κόρη του Γκέρχαρντ Ε΄ κόμη του Γύλιχ και είχε τέκνο:
* Αλβέρτος 1332-πριν το 1340.

## Πρόγονοι





## Εξωτερικοί σύνδεσμοι
*
*

## Αναφορές


Κατηγορία:Οίκος του Βίττελσμπαχ